O‘zbekiston Respublikasi Oliy Majlisi Senati Kengashining qarorlarini tasdiqlash to‘g‘risida

“O‘zbekiston Respublikasi Oliy Majlisining Senati to‘g‘risida”gi O‘zbekiston Respublikasi Konstitutsiyaviy Qonunining 9-moddasiga muvofiq O‘zbekiston Respublikasi Oliy Majlisining Senati qaror qiladi:
 1. O‘zbekiston Respublikasi Oliy Majlisi Senati Kengashining qarorlari ilovaga muvofiq tasdiqlansin.
 2. Ushbu Qaror qabul qilingan kundan e’tiboran kuchga kiradi.
 O‘zbekiston Respublikasi Oliy Majlisi Senati Kengashining 2021-yil 26-apreldagi “O‘zbekiston Respublikasi Oliy Majlisi Senatining Xotin-qizlar va gender tenglik masalalari qo‘mitasi raisi o‘rinbosari N.A. Abdullaxanov to‘g‘risida”gi KQ-219-IV-sonli qarori;
 O‘zbekiston Respublikasi Oliy Majlisi Senati Kengashining 2021-yil 3-maydagi “Mintaqaviy yo‘llarni rivojlantirish uchun yoqilg‘i birligidan undiriladigan maxsus yig‘imni belgilash, uni to‘lash va hisobini yuritish tartibi to‘g‘risida”gi KQ-224-IV-sonli qarori;
 O‘zbekiston Respublikasi Oliy Majlisi Senati Kengashining 2021-yil 27-maydagi “X.N. Normuradovni Senatning Orolbo‘yi mintaqasini rivojlantirish masalalari qo‘mitasi tarkibidan chiqarish to‘g‘risida”gi KQ-230-IV-sonli qarori.